钦定古今图书集成/明伦汇编/氏族典/第629卷 > 《元史》 > 石抹元
## 钦定古今图书集成/明伦汇编/氏族典/第629卷 > 《元史》 > 石抹元

按《金史石抹元传》：“元字希明，懿州路胡土虎猛安人。
七岁丧父，号泣不食者数日。十三，居母丧如成人。尝
为击鞠戏马，踣叹曰：‘生无兄弟而数乘此险，设有不
测，奈何’？由是终身不复为之。补枢密院尚书省译史，
调同知恩州军州事，迁监察御史，为同知淄州军州
事。剧盗刘奇久为民患，一日捕获，方讯鞫，闻赦将至”，
亟命杖杀之，阁郡称快。改大兴府判官、沂王府司马、
沁南军节度副使。河内民家有多美橙者，岁获厚利，
仇家夜入残毁之。主人捕得，乃以劫财诬其人。仇家
引服，赃不可得。元摄州事，究得其情，寻改河北西路
转运副使，累迁山东西路按察转运使，移知济南府，
到官六月卒。元生平寡言笑，尚节俭，居官自守，不交
权要。人以是称之。